Caboverdianus suspeitus di assassinatus foi extraditadus di Guiné pá Cabo Verde.
Fontis dês jornal digital revela ma prison dês dois foragidus é devidu um pedidu di extradison fetu pá procuradoria geral di Cabo Verde ki foi enviadu pá Guiné Bissau.
Nuno ku Didjoba stá bem ser apresentadu na próximus horas na tribunal di Praia.
Di acordu ku fontis judicial, Didjoba é suspetu di ser autor di um tiru ki mata um criansa duranti um briga di grupus rival di thugs na zona di Brasil, Txada Santo Antôni na Praia na 2012. Nês altura homi fugi pá Guiné Bissau pá via di Senegal, sim kê sabi ma polísia stá djobeba el komu suspeitu di casu.
Nuno Barroso stá també indicadu di um crime di homicídiu di um jovem di nomi Luís, ki dadu ku tiru na porta di bar kuandu Nuno y um tal Punga stá trocaba tirus na zona di txadinha na 2009, Punga foi presu, más exami balístiku ki foi fetu mostra má bala ki atingi vítima ka foi dadu pá pistola di Punga más sim pá kel di Nuno más, Nunu na altura dja ka staba na cidade di Praia. É fugi pá Guiné Bissau.
També na Guiné Bissau staba um otu foragidu di polísia caboverdiana di nomi Jamex, suspetu di assassinatu di fidju di um polísia nacional na zona di Várzea. Segundu fontis, és suspetu foi presu pá autoridadis Guineensis más ka sabedu modi kê consigui fugi di squadra di Guiné Bissau.
” A Semana/DYPK”
por_Latn por_Latn por_Latn kea_Latn kea_Latn kea_Latn glg_Latn